VS002228
Datum: 2004-01-18T01:00:00.000+01:00
datum_sodbe_i_stopnje: 2010-01-05T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.600 EUR
opombe: II Ips 318/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za toženi stranki znižana s 6.500 EUR na 5.600 EUR oziroma s 6.200 EUR na 5.600 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Študent.

OpombaI Istočasno je bila dosojena odškodnina tudi bratu prvotožnika, ki je mlad moški, takoj po zaključku študija.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, je presegla običajne meje.

Stanje je trajalo od sredine januarja 2004 do konca oktobra 2008, ko je bila zgrajena avtocesta, zaradi katere se je promet preusmeril.

Stanovanjska hiša v kateri živita tožnika z družino je:

    od ceste oddaljena 10 m, okna spalnice in dnevne sobe gledajo na cesto,

    cesta se vzpenja v klanec in zavije v ovinek, zato so tovorna vozila posebej hrupno zavirala in nato speljevala; enako je bilo pri vožnji prek udarnih jam.

## Kršitev drugih pravic osebnosti

5.600 EUR Kršitev pravice do zdravega življenjskega okolja.

Prvi tožnik je bil v spornem obdobju študent, zato je bil dnevno odsoten od doma po 5 ur; nekaj časa je bil prijavljen na Zavodu za zaposlovanje. Zaradi hrupa ponoči ni mogel spati, ni si mogel odpočiti, zato je bil na predavanjih utrujen, nevozen in nezbran pri vožnji avtomobila. Zaradi hrupa ni bilo mogoče gledati televizije in poslušati radia pri normalni jakosti, moteni so bili pogovori po telefonu, pogosto je preslišal zvonjenje hišnega zvonca. Komunikacija v družini je bila mogoča le s povišanim glasom, pogosto so se prepirali. Obiskov je bilo vse manj.

Drugi tožnik je imel v 2004 status absolventa, zato je bil ves čas doma, s septembrom 2004 pa se je zaposlil; od leta 2007 je poleg rednega dela delal še kot asistent na fakulteti, kamor je odhajal približno 1x tedensko. Z aprilom 2004 je začel tudi izredno študirati. Povprečno je bil od doma po 5 ur dnevno. Zaradi hrupa ponoči ni mogel spati, prebujal se je po 10x na noč, imel je in še ima nočne more, ni si mogel odpočiti. Komunikacija v družini je bila mogoča le s povišanim glasom, trpel so je tudi odnos s partnerico. V službi ni delal tako kot bi bilo treba, osnovnošolskim otrokom, ki jih je učil ni mogel dati tega, kar bi moral. Pri študiju ni bil optimalno uspešen.

---

OZ člen 179